## Mazón destaca que l'esport femení està “trencant motles” i assegura que les jugadores de raspall d’elit que participen en el Campionat CaixaBank són “un exemple a seguir” per a les xiquetes que volen sumar-se a la pràctica “del nostre esport”

*** El president ha presidit la presentació del XIV Campionat Individual CaixaBank de Raspall d’Elit Femení Professional, Trofeu President de la Generalitat
* Assegura que la Generalitat continuarà donant suport a la pilota, a través de la Vicepresidència Primera i Conselleria de Cultura i Esports
* Agraeix l'“extraordinària col·laboració” de la Federació i la Fundació de la Comunitat Valenciana per la Pilota Valenciana**

**València.**

El president de la Generalitat, Carlos Mazón, ha destacat que l'esport femení està “trencant motles” i ha assegurat que les jugadores de raspall d’elit, que han sigut rebudes aquest dijous al Palau de la Generalitat, són “un exemple a seguir per a les xiquetes que volen sumar-se a la pràctica del nostre esport”.

Així s'ha pronunciat durant la presentació del Campionat Individual CaixaBank de Raspall d’Elit Femení, Trofeu President de la Generalitat, que es realitzarà del 14 de setembre al 15 d'octubre als trinquets de Piles i de la Universitat Politècnica de València.

En el transcurs de l'acte, el president ha assegurat que la pilota valenciana “forma part de les nostres tradicions i dels nostres senyals d'identitat", per la qual cosa ha assenyalat que el Consell continuarà secundant-lo, a través de la Vicepresidència Primera i Conselleria d'Educació i Esports, en col·laboració amb la Federació i la Fundació de la Comunitat Valenciana per la Pilota Valenciana i patrocinadors com CaixaBank.

En aquest sentit, Mazón ha agraït al president de la Federació de Pilota, Vicent Molines, i a la vicepresidenta d’Elit Raspall, Susana Serrano, així com a CaixaBank, la seua “extraordinària col·laboració”, i el compromís per “promoure i defensar el nostre esport”.

Durant la intervenció, el cap del Consell ha destacat que “la societat valenciana i la societat espanyola agraeixen, aprecien i valoren l'extraordinari esforç i el gran mèrit de l'esport femení que està aconseguint grans èxits”.

A més, Mazón ha manifestat sentir-se “o**​​​​​​​**rgullós” per “l'esforç, el sacrifici i la vocació” de les jugadores de pilota, “una vocació que rep el millor aplaudiment de la Generalitat Valenciana”.

L'acte ha comptat també amb la presència del vicepresident i conseller de Cultura i Esports, Vicente Barrera, i de les quinze jugadores que es disputaran enguany el Campionat, entre les quals es trobaven la campiona vigent, Victoria Díez, i la subcampiona, Mar Giménez, les dues pertanyents al Club de Pilota Valenciana de Bicorp.

Fecha: 07/09/2023